- Hindi News
- National
- सुबह पेपर आउट होने की चर्चा, परीक्षा खत्म होने के बाद पता चला गलत जानकारी
सुबह पेपर आउट होने की चर्चा, परीक्षा खत्म होने के बाद पता चला गलत जानकारी
भास्कर संवाददाता | बांसवाड़ा
माध्यमिकशिक्षा बोर्ड की ओर से 12वीं परीक्षा गुरुवार से प्रारंभ हो गई। परीक्षा प्रारंभ हो, इसके पहले ही सोशल मीडिया पर एक पेपर आने लगा। जैसे जैसे ही पेपर वायरल हुआ, वैसे-वैसे यह चर्चा शुरू हो गई कि 12वीं के अंग्रेजी का पेपर आउट हो गया है।
इसकी जानकारी जब शिक्षा विभाग को लगी, तो डीईओ के निर्देश पर आउट पेपर का सच ढूंढने के प्रयास शुरू हुए, लेकिन बोर्ड के सख्त नियमों की वजह से सच परीक्षा खत्म होने के बाद सामने पाया कि पेपर नकली था, बोर्ड का पेपर कहीं से भी आउट नहीं हुआ था। तब तक विभागीय अधिकारियों के मन में भी इस बात की उत्सुकता रही कि क्या सच में पेपर आउट हुआ।
दरअसल सोशल मीडिया पर जेआई फाउंडेशन करेज्रा चूरू के नाम से पेपर आया हुआ था। कुछ ही समय में यह पेपर वायरल हो गया। कुछ अभिभावकों के वाट्सअप पर भी पेपर की कॉपी पहुंची तो चिंता में गए। इसके बाद इसकी जानकारी डीईओ कार्यालय को दी गई। डीईओ फूलशंकर मीणा ने बताया कि पेपर आउट नहीं था, यह तो किसी निजी संस्थान ने संभवत: बच्चों की तैयारी के लिए पहले से ही तैयार किए गए पेपर को सोशल मीडिया पर डाला था। हमने मिलान किया है, लेकिन असली पेपर से वायरल पेपर पूरी तरह से अलग है। सच के लिए समय इसलिए लगा दरअसल नियमानुसार पेपर का बंडल खुलता है तो पेपर सीलबंद होते हैं।
सील बच्चे ही खाेल सकते हैं। जो बच्चे अनुपस्थित रहते हैं, उनके पेपर तभी लिफाफे में बंद कर दिए जाते हैं। इस तरह से पेपर को तो प्रिंसिपल देख सकता है और ही वीक्षक देख पाता है। इस कारण 11.45 बजे के बाद ही पेपर का मिलान किया गया।
यह पेपर था, जो वायरल हुआ था। सोशल मीडिया पर चला।
12वीं बोर्ड की परीक्षा
बोर्ड परीक्षा का पेपर देकर बाहर निकलते हुए राउमावि खांदू कॉलोनी के परीक्षार्थी।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva